ད་ལྟའི་གནས་ཚུལ་རྣམ་པ་སྣ་ཚོགས་པ་འདི་དག་མཐོང་ཚེ།འཇམ་མགོན་བླ་མ་ཙོང་ཁ་བ་ཆེན་པོས་བྱང་ཆུབ་ལམ་རིམ་ཆེན་མོར།ལམ་གྱི་རྩ་བ་བཤེས་གཉེན་བསྟེན་ཚུལ་དང་།བསྟེན་ནས་བློ་ཇི་ལྟར་སྦྱོང་ཚུལ་ཞེས་ས་བཅད་བླང་བ་ལ་ལྷག་པར་དད་པ་སྙིང་ནས་སྐྱེས་སོང་།དེས་ན་ངས་འདིར་ཕེབས་པའི་དགེ་རྒན་རྣམས་ལ་ལག་ཟུང་གི་ཐལ་མོ་སྙིང་ཀར་སྦྱར་ནས་རེ་བ་ཞིག་ཞུ་བསམ་པ་ནི།ཁྱོད་ངོ་མ་རང་དོན་ཤེས་པའི་དགེ་རྒན་ཞིག་ཡིན་ན།ཁྱོད་གཞན་དོན་སེམས་པའི་དགེ་རྒན་ཞིག་ཡིན་ན།ཁྱོད་ལ་རྒྱ་ཡོད་པའི་དགེ་རྒན་ཞིག་ཡིན་ན།ཁྱོད་ལས་འབྲས་བརྩི་བའི་དགེ་རྒན་ཞིག་ཡིན་ན།ཁྱོད་དད་སྟོབས་ཆེ་བའི་དགེ་རྒན་ཞིག་ཡིན་ན།དགེ་རྒན་ཞེས་པའི་མིང་རླབས་པོ་ཆེ་འདི་ལ་ངོ་གནོང་མི་དགོས་པའི་སློབ་མ་ལ་ཤ་ཚ་བའི་དགེ་རྒན་ཞིག་ཨེ་ཡོང་བལྟ་རྒྱུ་ཐུགས་ལ་འཛིན་པར་མཁྱེན་ཞེས་སྙིང་ནས་ཞུ།